AksaraLLM/aksara-bahasa-daerah-v1 huggingface dataset:
Gary Iskak () ya iku pemain sinétron kang asalé saka Indonésia.

Biografi

Karir 
Gary wis asring main filem lan dadi peran pembantu sadurungé jenengé misuwur lumantar perané dadi pengacara lan pacaré Krisdayanti ing filem Jatuh Cinta Lagi (2006). Film liyané kang tau dibintangi Gary ya iku Tragedi (2000), Bintang Jatuh (2000), Rumah Ketujuh (2003), 30 Hari Mencari Cinta (2004), lan Ungu Violet (2005). Gary uga tau main sinétron bareng karo Tamara Bleszynski ing Opera SMU nalika taun 2001. Saliyané iku, Gary uga tau main sinétron ing BHB.

Nalika taun 2007 Gary dikongkon main filem karo saduluré Rako kang uga dadi kanca raketé Gary. Gary banjur main filem kang judhulé Merah Itu Cinta. Miturut Rako mung gayané Gary kang pas kanggo meranaké karakter Aria ing filem iki.. Nalika taun 2007, Gary uga main ing filem kang duwé genre horor ya iku Pocong 3.

Kauripan pribadi 
Gary Iskak iku anak kang pambarep saka pasangan Irwan Iskak (adhik saka bintang filem Boy Iskak, Indriati Iskak lan Alice Iskak) lan Winny Sukmawardani. Dadi Gary iku sepupu saka Reynaldi Iskak (anak kang sepisanan saka Boy Iskak, kakang saka Indriati Iskak).
Kasuksesan Gary ing taun 2007 pungkasané dadi carita kang ntrenyuhaké. Gary dicekel pulisi nalika dina Jumat tanggal 21 September 2007 ing ngisor flyover lebak bulus awit dhèwèké nggawa 0,3 gram sabu-sabu. Pernikahane karo Sabrina R. Bonita, kang lumrahé diundang Gina, tanggal 26 April 1999 meh waé bubar amarga, Gary konangan mesra-mesraan karo Kartika, kanca rakete Gina nalika nekani gala premiere ing salah sawijiné filem layar lebar nalika sasi Agustus 2007.Pernikahan Gary lan Gina ngasilaké anak kang jenengé Muhammad Azriel Gamitza Iskak kang lair tanggal 31 Agustus 1999.

Cathetan suku 

Aktor Indonésia
Kulawarga Iskak
Sogi Indra Dhuaja () ya iku pelawak kang misuwur minangka salah siji anggota Extravaganza ing TransTV. Sadurungé gabung ing Extravaganza, ya iku suarané kang luwih dhisik misuwur wong. Amarga Sogi pitung taun dadi penyiar ing radhio Oz. Ijrah saka radhio Oz, Sogi nyoba golèk pengalaman makarya ing kantoran. Dhèwèké pernah dadi asistèn program ing MTV. Mulai bosen karo kerjaan kantoran, Sogi dihubungi Ronal Surapradja (salah siji anggota Extravaganza) kang ngajak mèlu audhisi. Ing Extravagansa, Sogi main bareng Tora Sudiro, Indra Birowo, Tike Priatnakusumah, Mieke Amalia, Ronal Surapradja, Rony Dozer, Virnie Ismail, Aming. Babagan seni peran pancèn wis ora gumun, amarga wiwit SMA Soggi wis mèlu teater ing sekolahané ya iku SMAN 5 Bandung.

Saliyané Syuting lan kagiyatan liya ing donya panglipur, pelawak saka Bandung kang duwé andheng-andheng kas ning irung iki uga aktif ing kagiyatan sosial. Kaya ta kampanyé Hari Antikemiskinan Sedunia kang diprogram Pusat Informasi PBB (UNIC).

Filmografi 
Film kang tau dibintangi Sogi ya iku:
 Takut: Faces of Fear (2008) - Segmen The Rescue,
 Paku Kuntilanak (2009),
 Maling Kutang (2009).

Management 
ABminor Management.

Cathetan suku 

Pelawak Indonésia
Pemain Extravaganza
Penyiar radhio Indonésia
Tokoh dari Bandung
Virnie Syafitri Ismail () ya iku salah siji juru main sinétron lan uga pelawak Indonésia kang ditepungi dadi juru main centil lan sèksi ing acara komèdi Extravaganza kang diputer TransTV.

Virnie miwiti karir ing layar kaca Indonésia ing sinétron Lobi-Lobi (1996). Banjur, finalis Mojang Parahyangan 1996 iki main ing sinétron kaya ta, Babe, Bulan Berkaca, Kabut Sutra Ungu, Si Toloy lan Jaka Gledek. Nanging dhèwèké kondhang wiwit mèlu dadi anggota ing acara komèdi Extravaganza ing taun 2004.

Taun 2002, Virnie nyoba donya panglipur ing filem layar amba kang judhulé Rembulan Di Ujung Dahan bareng karo aktris sénior, Ira Wibowo garapan sutradara Garin Nugroho. Patang taun sawisé, Virnie bareng Anjasmara, Maya Hasan, lan Djenar Maesa Ayu main ing filem Koper (2006).

Filmografi 
 Rembulan di Ujung Dahan (2002),
 Koper (2006),
 Lantai 13 (2007).

Sinétron 
 Lobi-Lobi,
 Kabut Sutra Ungu,
 Babe,
 Bulan Berkaca,
 Si Toloy,
 Jaka Gledek,
 Sephia,
 Insyaf,
 Janji.

Cathetan sikil 

Aktris Indonésia
Pelawak Indonésia
Pemain Extravaganza
Tokoh Bandung
Pedofilia didefinisikake gangguan kejiwaan saka manungsa diwasa utawa remaja kang wis diwasa (umur 16 utawa luwih tuwa) kang racaké ditandani karo kepentingan sèksual primèr utawa eksklusif marang bocah cilik utawa prapuber (lumrahé umur 13 taun mudhun). Anak minimale kudu limang taun luwih enom ana ing kasus pedofilia remaja nembé bisa dijenengi utawa diklasifikasike pedofilia. Tembung pedofilia asalé saka basa Yunani: paidophilia (παιδοφιλια)—pais (παις, "anak-anak") lan philia (φιλια, "cinta kang bersahabat" utawa "persahabatan", ana ing arti barès wis diganti seneng marang daya tarik sèksual ing jaman modern, dhedhasar gelar "cinta anak" utawa "kekasih anak," déning pedofil kang nganggo simbol lan kodhe kanggo ngidentifikasi preferensine. Klasifikasi Penyakit Internasional (ICD) njlentrehake yèn pedofilia iku dadi "gangguan kepribadian diwasa lan perilaku" ya iku ana pilihan sèksual kanggo bocah cilik. Istilah iki duwé denifisi kang akèh kaya kang tinemu ing psikiatri, psikologi,lan penegakan hukum. Miturut Diagnostik lan Statistik Manual Gangguan Jiwa (DSM), pedofilia ya iku parafilia, ya iku wong kang duwé dorongan kang kuat lan bolan-balen kanggo ngakokake hububgan sèksual lan fantasi ngenani bocah cilik prapuber. Saiki rancangan DSM-5 ngusulake kanggo nambahake hebefilia karo kriteria diagnostik, lan akibate kanggo nganti jeneng kanggo gangguan pedohebefilik. Gangguan iki (pedofilia) akèhé didokumentasikake menyang wong lanang nanging uga ana wong wadon kang ngalami gangguan iki.

Cathetan suku 

Lelara
Sèksualitas
Pelècèhan sèksual bocah
Kadurjanan sèksual
Andrew White (). Andrew White ya iku juru main sinétron kang asalé saka Indonésia. Andrew White iku katurunan Australia. Andrew White uga tau kuliyah ing Universitas Perth kang dumunung ing nagara kanguru ya iku Australia.

Karir 
Wiwitan kariré, Andrew White diwiwiti saka "Contoh Management Artist". Wong lanang kang dhuwuré 179 cm iki duwé agama katolik Roma. Kanggo ngasah bakat aktingé, Andrew White wis dadi bintang lan akting ing sinétron-sinétron. Judhul sinétron kang tau dibintangi Andrew White kaya ta sientron Ada Apa Dengan Cinta, Di Sini Ada Setan, Si Cantik dan Si Buruk Rupa, Dara Manisku. Saliyané sinétron iku, Andrew White uga dadi bintang ing sinétron kang judhulé Dikejar Dosa. Sinetron kang judhulé Dikejar Dosa iki diprodhuksi karo SinemArt. Andrew White lumrahé diundang kanthi jeneng ngarepé ya iku Andrew. Saliyané karir akting kaya kang wis kasebutaké, Andrew White uga tau duwé karir karo mantan présidhèn Indonésia ya iku Habibi.

Kauripan pribadi 
Andrew White nikah karo aktris kang jenengé Nana Mirdad. Nana Mirdad iku anak saka artis senior Jamal Mirdad lan Lydia Kandou. Nana Mirdad uga mbak saka aktris Naysila Mirdad. Pernikahan Andrew White lan Nana Mirdad uga dadi kontroversi amarga leloroné béda agama. Nana ngugemi agama Kristen Protèstan lan Andrew ngugemi agama katolik. Saka pernikahan iki Andrew White nduwé anak kang jenenge Jason Deandra White.

Sinétron 
Sinetron kang dibintangi Andrew White.

Cathetan suku 

Aktor Indonésia
Australia-Indonésia
Kulawarga Mirdad
Hamidah Idham, utawa kang dikenal kanthi jeneng Cici Paramida () ya iku penyanyi dangdut kang asalé saka Indonésia. Cici dadi mbakyuné penyanyi dangdut kang menang ing lomba KDI (Kontes Dangdut TPI) 2004, Siti Rahmawati.

Karir 
Cici lair ing kulawarga kang seneng musik. Ibuné dadi penyanyi musik gambus lan qasidah. Nalika isih cilik, Siti lan Cici tau nggabung ing grup musik qasidah.

Cici Paramida iku anak saka pasangan HM Idris Makmun lan Hj. Rosnaeni. Cici wiwit dikenal nalika nyanyékaké RT.05/RW.03. Lan nalika nyanyékaké lagu Wulan Merindu jenengé sangsaya misuwur. Cici luwih milih dangdut awit musiké kang ora béda adoh karo gambus lan qasidah. Nganti saiki wis punjul 10 album kang diasilaké Cici. Papat albumé duwé téma album religius. Cici Paramida uga éntuk penghargaam kaya ta dhèwèké bisa éntuk penghargaan saka Anugerah Musik Indonesia (1999). Album-album Cici akèh nggandhéng musisi kang misuwur ing Indonésia, kaya ta album Candu Asmara kang nganakaké kerja sama karo Guruh Soekarnoputra, lan album Tak Terpisahkan, kang nganakaké kolaborasi karo Erwin Gutawa.

Cici tau duwé proyek musik bebarengan karo Ikke Nurjanah lan Kristina kang saklorone uga penyanyi dangdut. Grup 3 iku diarani trio diva dangdut kang diwangun ing taun 2011. Grup iki mbabarake tetembangan kang pisanan kang irah-irahane Goyang Sayang, rinipta déning Anang Hermansyah, lan tembang Kegagalan Cinta kang diaransemen manèh saka tetembangan riniptane Rhoma Irama.

Kauripan pribadi 
Cici nikah tanggal 12 Maret 2009. Penyanyi lagu Wulan Merindu iki resmi nikah karo H. Raden Akhmad Suhaebi (Eby), duda kang anaké papat lan dadi pengusaha rokok ing Jawa Tengah. Akad nikah ditindakaké ing Masjidil Karam, Arab Saudi, kanthi mas kawin seperangkat piranti salat lan dhuwit kang cacahé 1200 real.

Diskografi 
 RT 5 RW 3
 Candu Asmara
 Tak Terpisahkan
 Lha... Ini Baru Enak!
 Galau
 Wulan Merindu

Cathetan suku 

Penyanyi Indonésia
Wong Jakarta
Nana Mirdad (). Nana Mirdad iku salah sijiné juru main filem lan sinétron kang asalé saka Indonésia. Nana Mirdad iku anak wadon kang pambarep saka pasangan artis kang jenenge Jamal Mirdad lan Lydia Kandou. Nana Mirdad duwé adhik kandung kang jenengé Naysila Mirdad. Adhik kandung Nana Mirdad uga duwé profesi dadi juru main sinétron.

Pernikahan 
Nana Mirdad wis nikah karo salah sijiné aktor sinétron. Bojoné Nana Mirdad ya iku Andrew White. Andrew White duwé umur sangang sasi luwih enom yèn dibandingaké karo Nana Mirdad. Nana Mirdad lan Andrew White nikah nalika tanggal 13 Mèi 2006. Ing pernikahan iki tau ana kontrofersi. Iki disebabake amarga Nana lan Andrew kang ngugemi kapitayan kang béda. Nana Mirdad kang ngugemi agama Protèstan lan Andrew kang ngugemi agama Katolik. Sanajan béda agama nanging babagan béda kapitayan iki ora dadi masalah tumprapé Nana lan Andrew White. Sadurungé nikah Nana Mirdad uga digosipaké meteng dhisik. Saéngga kudu rikat-rikat nikah kanggo njaga jenengé. Pawarta iku banjur dikonfirmasi karo ibuné Nana ya iku artis senior kang jenenge Lydia Kandou. Lydia Kandou nerangaké yèn kabar iku ora bener. Saka pernikahané karo Andrew White, pungkasané Nana nglairaké anak lanang nalika tanggal 30 Dhésèmber 2006. Anak lanang kang pambarep lan uga putuné Lydia Kandou iki dijenengi Jason Deandra White .

Sawisé duwé anak, Nana lan Andrew banjur manggon ing Bali ya iku ing laladan Sanur. Ing kéné Nana lan Andrew banjur nggawé bisnis restoran. Restoran iki digawé nalika sasi November 2009.
Nanging sawisé suwé ora main sinétron, Nana mutusaké yèn dhèwèké bakal akting manèh. Nana banjur éntuk tawanan saka program sinétron SCTV, kang judhulé Langit dan Bumi. Ing kéné Nana akting dadi bojo kang dianiaya. Ing filem iki Nana akting dadi bojoné Fajrin kang dibintangi aktor Indra Bruggman. Peran iki kalebu peran anyar kang durung tau diperanaké karo Nana Mirdad. Aktingé iki ora njalari Nana adoh saka bojo lan anaké, amarga wiwit umur patang taun, anaké sekolah ing Play Group. Saliyané iku, Nana uga éntuk ijin saka bojoné kanggo manggon ing Jakarta. Nanging Nana uga kerep mulih ing Bali.

Filmografi 
Film kang dibintangi Nana Mirdad.
 Kawin Laris (2009)
 Dasar Maling Kundang (2010)

Sinetron 
Sinetron kang dibintangi Nana Mirdad.
 Pernikahan Dini
 Akulah Arjuna
 Kau Di Atas Aku Dibawah
 Liontin 1
 Dikejar Dosa
 Manis Dan Sayang
 Liontin 2
 Impian Cinderella
 Mujizat itu Nyata
 Maha Cinta
 Fajar
 Kasih
 Isabella
 Penculikan Miyabi
 Amanda (Genta Buana Paramita)
 Langit dan Bumi
 Taxi

Iklan 
Iklan kang dibintangi Nana Mirdad.
 Sozzis
 XL Musik Ramadhan
 Sanyo
 Yamaha
 Casio

Cathetan suku 

Aktris Indonésia
Wong Jakarta
Éropah-Indonésia
Kulawarga Mirdad
Naysila Mirdad luwih akrab diundang kanthi jeneng Nay ().
Naysila Mirdad iku slah sijiné artis, bintang iklan lan juru main sinétron kang asalé saka Indonésia. Naysila Mirdad iku anak wadon kang nomer telu saka pasangan artis kang jenenge Jamal Mirdad lan Lydia Kandou. Naysila Mirdad miwiti karir ing donyaning hiburan Indonésia nalika taun 2005. Nayla wiwit main sinétron ing sinétron kang irah-irahané Liontin. Ing sinétron iki, Naysila Mirdad main bareng karo mbakyuné kang jenengé Nana Mirdad. Sinetron iki nggawé jenengé Nayla sangsaya misuwur. Wiwit iku, akèh tawaran main sinétron kang ditampa déning Naysila Mirdad.

Saliyané sinétron Liontin, sinétron liyané kang tau dibintangi Naysila Mirdad ya iku sinétron Bunga Kasih Sayang, Intan, Maha Cinta, Melodi, Aqso dan Madina, Sekar, lan Isabela. Naysila Mirdad uga tau dadi bintang iklan produk panganan kang aran Sozzis. Saliyané iku, Naysila dadi bintang iklan Krim Ékonomi Putih. Ing iklan iki, Naysila kolaborasi karo Lydia Kandou ibuné. Ing sinétron, Naysila Mirdad kerep dipasangaké karo aktor kang jenengé Dude Harlino. Malah-malah Naysila lan Dude duwé fans mirunggan. Fans Nay lan Dude diarani Dunay Lovers, kang tegesé fans saka Dude lan Nay. Sinetron kang dibintangi Naysila Mirdad bareng karo Dude Herlino ya iku sinétron Cahaya lan Doa dan Karunia.

Naysila Mirdad uga tau iri karo Lydia Kandou ibuné. Ibune nduwé kulit kang resik lan ora ana kukulé. Kamangka ibuné ora tau nganggo usada kimia. Nanging Nay malah kerep nduwé kukul. Nay nerangaké yèn wis wiwit thukul kukul, Nay banjur kerep facial.

Sinetron 
 Liontin minangka Indy/Rianty
 Bunga Kasih Sayang minangka Bunga
 Intan minangka Intan
 Maha Cinta
 Melodi minangka Melodi
 Cahaya minangka Cahaya
 Aqso dan Madina minangka Risma
 Sekar minangka Sekar
 Isabella minangka Isabella/Ingka
 Doa dan Karunia minangka Karunia
 Dia Jantung Hatiku minangka Aida
 Cinta dan Kesetiaan

FTV 
FTV kang dibintangi Naysila Mirdad.
 Bingkisan Tujuhbelasan (bersama dengan Ihsan dan Glenn Alinskie)
 Sumi Benci Bule

Iklan 
Iklan kang dibintangi Naysila Mirdad.
 Sozzis
 Krim Ékonomi Putih
 Fanbo
 Coca Cola
 PLN
 TV Panasonic Viera
 Suzuki Swift
 Bodrex
 Mountea
 Real Good
 Toyota Kijang Innova
 Indomie
 Indomilk
 Bank BRI Syariah
 Lasegar
 Sunsilk

Penghargaan 
Penghargaan kang ditampa Naysila Mirdad.
2007: Aktris Terpuji (Televisi) Festival Film Bandung 2007

Video klip 
Video klip kang dibintangi Naysila Mirdad.
 St 12-Isabella

Cathetan suku 

Aktris Indonésia
Wong Jakarta
Éropah-Indonésia
Kulawarga Mirdad
Tokoh kang pindah ing agama Islam
Beksan Pendet ya iku jogèd saka Bali. Jogèd Pendet asal mulane ya iku jogèd pemujaan kang akèh dilakokake ing pura, panggonan ngibadah umat Hindhu ing Bali, Indonesia. Jogèd iki nglambangake mudune déwa-déwa ing donya. Pangripta utawa koreografer wujud modhèren jogèd iki ya iku I Wayan Rindi (?-1967).

Pendet ya iku kalebu jogèd kang kanggo pamuja utawa kalebu jogèd upacara. Jogèd pendet bisa ditarikake déning kabèh wong, amarga jogèd iki gampang disinau lan ora perlu latihan kang intensif.

Jogèd iki diajarake namung ngetutke obahing awak. Para wanita kang isih nom-nom padha ngetutake obahan jogèd pendet saka wanita kang wis bisa nari pendet.

Jogèd kang dilakokake déning para wanita iki duwé pola obahan kang luwih luwes dibandingke karo Jogèd Rejang kang dilakokake berkelompok utawa pasangan. Biasane jogèd pendet ditarikake sawisé Jogèd Rejang ing ngarep pura lan racaké ngadep ing arah suci (pelinggih) nganggo pakaian upacara lan para penari karo gawa sangku, kendhi, cawan, lan kalengkapan sesajen liyané.

Jogèd pendet dadi sorotan médhia Indonesia amarga jogèd pendet kang asalé saka inodesia iku muncul ana ing program télévisi Enigmatic Malaysia Discovery Channel. Miturut pamaréntah Malaysia, dhèwèké ora tanggung jawab karo iklan iku amarga iklan iku digawé déning Discovery Channel Singapura.

Cathetan suku 

Beksan
Kagunan
Budaya Indonésia
Warisan budaya
Maria Geraldine Tambunan misuwur kanthi jeneng Tamara Geraldine (lair di Jakarta, 21 Mèi 1974). Tamara Geraldine iku salah sijiné presenter lan juru nulis.

Karir 
Tamara misuwur dadi presenter kang wis mimpin akèh acara kaya ta paket acara ulah raga ya iku presenter Italian League, Bundesliga, Champion Cup, Euro Cup, World Cup 2004 lan presenter acara gosip bareng karo Edwin, Go Show ing TPI, Game Zone (TPI), Ari Wibowo Cari Pembantu (SCTV), Boom Basket (RCTI), lan Pernik (TV7).
Tamara Geraldine éntuk pangaji kategori Best Female Sport Presenter ing Panasonic Awards nganti 5 taun kanthi urut wiwit taun 2000-2004.

Saliyané 'cuap-cuap', Tamara uga pinter nulis. Buku kang sepisanan digawé Tamara Geraldine ya iku kumpulan 12 carkak kang judhulé Kamu Sadar, Saya Punya Alasan untuk Selingkuh Kan Sayang? (2003). Bareng karo Darwis Triadi, Tamara uga nggawé buku biografi kanggo kanca rakete ya iku buku kang judhule Yuni Shara-35 Cangkir Kopi (2007).

Kasus 
Pertengahan taun 2007, Tamara tau duwé urusan karo pulisi amarga dilaporaké karo komedian Farly S.M Saerang kanthi pasal 351 ngenani bab penganiayaan. Kadadéan iki nalika Farly dadi MC ing salah sijiné acara ing tlatah Pekan Raya Jakarta, Kemayoran, Jakarta Pusat. Farly salah muni jeneng bintang tamu kang kuduné Tamara Geraldine malah dadi Tamara Bleszynski. Nanging amarga émosi, Tamara Geraldine banjur nggebug pérangan mburi sirahé Farly. Nanging amarga kena ing tilas 23 jaitan kang ana ing sirahé Farly. Farly banjur semaput lan digawa ing RS Mitra Kemayoran. Kedadeyan iki ora suwé amarga Tamara lan Farly uga sarujuk kanggo damai.

Tamara Geraldine nikah karo wong lanang kang duwé katurunan Vietnam jenenge Tien Thinh Pham. Tamara nikah tanggal 8 September 2000. Tamara lan bojoné banjur njupuk anak angkat kang jenengé Caskaya (kang tegesé anak Peri) kang lair nalika tanggal 29 Oktober 2004.

Cathetan suku 

Kelahiran 1974
Presenter Indonésia
Presenter tivi Indonésia
Marga Tambunan
Lair 1974
Ricky Chilnady Pratama Harun kondhang kanthi jeneng Ricky Harun (). Ricky Harun iki salah sijiné juru main sinétron lan bintang filem kang asalé saka Indonésia. Ricky dadi anak pambarep saka sadulur kang cacahé loro. Ricky Harun iku anak saka pasangan bintang modhel kang jenengé Donna Harun lan Hendra Rahtomo, anaké politisi Rachmawati Soekarnoputri. Iki kang ndadèkaké Ricky harun dadi buyuté Présidhèn Sukarno.

Karir 
Wiwit cilik Ricky ngugemi agama Islam. Ricky uga seneng main filem. Iki amarga ibuné Ricky kang dadi modhel senior. Sanajan wiwitané Ricky ora seneng main filem nanging Ricky malah seneng akting nalika njajal main sinétron kang irah-irahané Pinokio dan Peri Biru (2005). Sawisé iku, Ricky main ing sinétron kaya ta Sherina. Ing sinétron iki, ricky main karo Eva Celia Latjuba, saliyané iku ana uga sinétron liyané kang dibintangi Ricky ya iku sinétron kang irah-irahané Penjaga Hati.

Saliyané sinétron, Ricky uga njajal akting ing layar lebar. Ricky wiwit main filem kang irah-irahané Rumah Pondok Indah nalika taun 2006. Film kang jinisé horor iki dibintangi karo Arswendy Nasution, Chintami Atmanegara, Titi Qadarsih, Ruhut Sitompul, Asya Shara, lan artis anyaran kang jenenge Amelia. Taun 2007, Ricky main manèh ing filem kang jinisé horor. Ing filem iki kang dadi sutradara ya iku Jose Purnomo. Film iki irah-irahane Pulau Hantu.

Filmografi 
 Omah Pondok Indah (2006)
 Roh Island (2007)
 Marriage Contract (2008)
 Creed of Love (2008)
 Marriage Contract Maneh (2008)
 Kirun + Adul (2009)
 Ai Samut Yu Pul (2009)
 Toilet 105 (2010)
 Sisters Shampooning (2011)

Sinetron 
 Apa Iku Ngrasa 
 Pinokio lan Blue Fairy
 Njaga Heart
 Sherina
 Langsung Diduweni Rangga 
 Ireng Lan Putih
 East of Love
 Panjenenganipun utawa Aku
 Nggantheng Nggantheng Serigala

Cathetan suku 

Aktor Indonésia
Tokoh Bandung
Beksan Saman ya iku jogèdan utawa jogèd saka suku Gayo kang biyasa dilakokake kanggo ngrayakake prastawa wigati kanggo adat. Tembang iringan kanggo ngiringi jogèd saman nganggo basa Arab lan basa Gayo. Saliyané iku racaké jogèd saman iki uga kanggo ngrayakake laire Muhammad. Jogèd Saman kang asalé saka Acèh iki digawé lan dikembangake déning Syekh Saman, ulama kang asalé saka Gayo ing Acèh Tenggara.

Makna lan Gunané 

Jogèd saman kalebu salah siji médhia kanggo nyampekake pesen (dakwah). Jogèd iki nggambaraké pendidikan, keagamaan, sopan santun, kepahlawanan, kekompakan lan kebersamaan.

Sadurungé jogèd saman dimulai, ya iku kanggo mukaddimah utawa pambuka, ana wong tuwa kang pinter utawa pemuka adat kanggo makili masarakat (keketar) utawa nasihat-nasihat kang gunané kanggo para juru main lan wong-wong kang padha dheleng.

Tembang kang ana ing jogèd saman iki dilagokake kanthi bebarengan, para juru main ya iku para priya-priya kang isih enom nganggo pakean adat. Saliyané iku jogèd iki uga bisa dipentasake, diadu antarané rong grup utawa luwih. Penilaian bijine dijupuk saka kemampuane saben grup obahing awak, jogèd lan tembang kang disajikake déning grup liyané.

Rikala semana,jogèd iki racaké kanggo acara adat, antarané upacara mengeti dina laire Muhammad. Saliyané iku uga kanggo acara-acra kang sipaté resmi, kaya ta ana tamu-tamu saka Kabupatèn lan Nagara,utawa kanggo pambuka festival lan acara liyané.

Cathetan suku 

Beksan
Kagunan
Budaya Indonésia
Warisan budaya
Alan Budikusuma Wiratama utawa Goei Ren Fang (Sajeroning aksara Tionghoa: 魏仁芳), () ya iku mantan juru main badminton Indonesia uga tau dadi juwara ing bulu tangkis kathi pabgebtukan mendali emas sajeroning Olimpiade Barcelona 1992 ing nomer tunggal putra. Panjenengané pensiun saka donya bulu tangkis sabanjuré main ing Olimpiade Atlanta 1996.

Alan mangkubagya sajeroning kulawarga (jejodoan) déning Susi Susanti,uga menang tangkis sajeroning tetandhingan ing  Olimpiade Barcelona.
Atlet Indonésia
Pamain badminton Indonésia
Tionghoa-Indonésia
Tokoh Surabaya
Beksan Kecak (lafal: //, utawa "KEH-chahk", diejah: Ketjak, Ketjack, lan Ketiak), ya iku pagelaran seni khas Bali kang digawé ing taun 1930-an lan dimainake paling mligi utawa lumrahé dimainake déning wong lanang-lanang. Jogèd kecak iki dilakokake déning wong akèh (puluhan utawa luwih) penari lanang kang lungguh baris kanthi mubeng lan diiringi irama kang padha ngomong "cak" lan tangan loro karone diangkat mendhuwur, nggambaraké carita Ramayana pas baris kethèk ngrewangi Rama nglawan Rahwana. Nanging, Kecak iku asalé saka ritual sanghyang, ya iku tradisi jogèd kang penarine digawé ora sadar kanggo komunikasi karo Tuhan utawa roh para leluhur lan nyampekake apa kang dadi kekarepane déning masarakat.
Para penari kang lungguh mubeng iku nganggo kain kain kotak-kotak kaya papan catur. Saliyané iku para penari uga ana kang nganggo kain kang meranake tokoh-tokoh Ramayana kaya ta Rama, Shinta, Rahwana, Hanoman, lan Sugriwa.

Tembang jogèd Kecak dijupuk saka ritual jogèd sanghyang. Saliyané iku ora nganggo piranti musik. Nanging namung nganggo kincringan kang dinggo ing sikile para penari kang meragakake tokoh-tokoh Ramayana.

Cathetan suku 

Beksan
Kagunan
Budaya Indonésia
Warisan budaya
Ricky Martin (lair 24 Dhésèmber 1971) iku Penyanyi saka Puerto Riko. Dhèwèké dadi penyanyi manca nagara wiwit ngetokaké lagu Livin' La Vida Loca ing taun 1999.

Cathetan suku

Vegetarian
Penyanyi Puerto Riko
Pemusik gay
Lair 1971
Agustina Hermanto kondhang kanthi jeneng Tina Toon () ya iku salah sijiné penyanyi lan aktris cilik Indonésia. Tina Toon dikenal kanthi goyang ngebor kang mirib kaya goyang ngebor Inul Daratista. Tina Toon dikenal lumantar laguné kang judhulé Bolo-Bolo. Saliyané iku, Tina Toon uga dikenal amarga obahan guluné kang bisa muter.

Karir 
Tina dadi anak pambarep saka sadulur kang cacahé loro. Tina Toon iku anak saka pasangan Megawati lan Aan Hermanto. Nalika cilik, Tina kerep lara. Kamangka nalika iku wong tuwané manggon ing Pamanukan, Subang kang wektu iku angèl nemu dhokter spesialis. Mulane Tina dititipaké ing simbahé kang manggon ing Kelapa Gading supaya gampang tamba ing dhokter spesialis.

Bakat kang dinduweni Tina nurun saka ibune kang biyèn tau nggabung ing salah sawijiné kelompok musik ing Cirebon. Simbahe Tina kang jenenge Ana Setiawati kerep ngajak Tina mèlu lomba nyanyi. Nalika umuré patang taun, Tina éntuk juwara loro ing lomba nyanyi kang dianakake ing Mal Kelapa Gading. Nalika iku Tina nyanyi lagi karangan A.T. Mahmud kang judhulé "Pelangi-Pelangi".

Nalika taun 1998, paklike Tina ngajak rekaman. Nanging amarga ana haruhara taun 1998, rekaman iku ora ditutugaké. Banjur Ana nglebokaké Tina ing sanggar Papa T. Bob. Sawisé lulus tes vokal, Papa T. Bob nggawékaké lagu lan nggawa Tina ing dapur rekaman. Papa T. Bob uga kang mènèhi jeneng Tina Toon.
Album kang sepisanan judhulé Bolo-bolo (1999). Ing album iki lagu kang dadi andalan ya iku lagu kang judhulé padha karo albumé ya iku Bolo-Bolo. Lagu iki dadi lagu kang hit ing pasaran. Album kang prodhuksiné enték 200 yuta iku bisa kadol nganti 300.000 keping. Sawisé kasil ing album kang sepisanan, Tina banjur nggawé album kang kaping loro ya iku Siram (2000), Goyang Tina Toon (2001), lan Arti Bolo-bolo (2003).

Taun 2004, Tina njajal akting ing layar lebar. Tina dadi bintang filem komedi kang judhule Tina Toon & Lenong Bocah. Film garapan Aditya Gumay iki nyritakaké ngenani bocah wadon kang mlarat lan pungkasané dadi sugih amarga nyanyi. Saliyané Tina Toon, filem iki uga diramékaké artis misuwur kaya ta Ingrid Widjanarko, Ria Irawan, Vicky Burky, Alicia Johar, lan Piyu Padi. Sadurungé, tina uga tau main teater musikal dhuwéké Rachel Maryam lan Dian Sastrowardoyo kang judhulé Bawang Merah dan Bawang Putih. Ing pagelaran iki Tina Toon meranaké dadi iwak louhan ajaib kang lincah megal-megolaké buntuté.

Cathetan suku 

Aktris Indonésia
Penyanyi Indonésia
Tionghoa-Indonésia
Wong Jakarta
Enno Lerian (). Enno Lerian iku salah sijiné artis sinétron. Biyèn Enno dikenal minangka penyanyi cilik kang misuwur ing masarakat Indonésia. Saiki Enno wis nduwé anak siji lan wis pegat karo bojoné.

Biografi 
Enno wiwit misuwur nalika nyanyekaké lagu kang irah-irahane Si Nyamuk Nakal. Nalika iku, umuré lagi 9 taun. Sawisé nyanyi lagu iku, Enno banjur dadi idolané bocah-bocah nalika iku. Enno wis nggawé album rekaman kang cacahé 8. Album-album iki kaya ta Si Nyamuk Nakal, Dakocan, Semua Ada Disini, Dudidam, Oioio, lan album kang nduwéni nuansa islami kang cacahé 3 ya iku Salaman, Ikut Lebaran, lan kang pungkasan irah-irahané belajar mengaji. Ora mung nyanyi, Eno uga dadi presenter pogram kang jenengé Enno Ceria kang nalika iku dibabaraké ing SCTV. Enno uga akting ing sinétron kang irah-irahané Deru Debu.

Enno Lerian tau nampa akèh bebungah kaya ta Penyanyi Favorit Pilihan Pemirsa VAN (Video Anak Anteve) 1997, Pembawa Acara Terbaik Panasonic Awards 1997, lan Penyanyi Terbaik saka Anugerah Musik Indonesia (AMI) 1997.

Sawisé diwasa jenengé wiwit ora tau keprungu manèh ing jagad hiburan. Enno uga tau dadi dubber kanggo swara Serene ing filem animasi kang judhulé Homeland. Saliyané iku, Enno uga tau meranaké tokoh Wulan ing sinétron Bintang Rumah Susun.

Enno lan bojoné resmi pegatan nalika tanggal 3 Januari 2006. Saka pernikahan iki, Enno nduwé anak lanang siji kang jenengé Bumi Pradipa Pria Untara. Sawisé pegat, Enno banjur main stripping ing sinétron Melati untuk Marvel. Kanggo njaga penampilané nalika akir sasi Juni 2009, Enno banjur oprasi kanggo ngilangaké andheng-andheng kang manggon ing irungé. Kamangka andheng-andheng iki wis dadi ciri khasé Enno.

Filmografi 
 Selimut Berdarah (2010)

Sinetron 
 Deru Debu
 Bintang Rumah Susun
 Larasati (sinétron)
 Anak Membawa Berkah
 Terlanjur Cinta
 Dia Anakku

Album 
 Si Nyamuk Nakal
 Dakocan
 Semua Ada di Sini
 Dudidam
 Oioio
 Salaman
 Ikut Lebaran

Cathetan suku 

Penyanyi Indonésia
Aktris Indonésia
Cathetan suku

Aktris Indonésia
India-Indonésia
Wong Jakarta
Lair 1969
Rabiès ya iku lelara infeksi akut ana ing susunan saraf pusat kang disebabake déning virus rabies. Penyakit iki duwé sipat zoonotik, ya iku bisa ditularake saka kéwan menyang manungsa.
Virus rabiès ditularke menyang manungsa saka cokotan kéwan tuladhané déning asu, kucing, kethèk, rakun, lan kampret.
Rabies karan uga lelara asu gemblung.

Ètimologi 
Tembung rabiès asalé saka basa Sansekerta kuna rabhas kang duwé teges nglakokaké kekerasan utawa kejahatan. Ana ing basa Yunani, rabies dijenengi Lyssa utawa Lytaa kang tegesé kegilaan. Ing basa Jerman, rabies dijenengi tollwut kang asalé saka basa Indojerman Dhvar kang tegesé ya iku ngrusak lan wut kang tegesé nesu. Ana ing basa Prancis, rabies dijenengi rage asalé saka tembung robere kang tegesé dadi gemblung.

Sajarah 
Rabies dudu lelara anyar ana ing sajarah perabadan manungsa. Catatan katulis ngenani perilaku asu kang ujug-ujug dadi giras tinemu ana ing Kode Mesopotamia kang ditulis 4000 taun dhisik lan uga ana ing Kode Babilonia Eshunna kang ditulis ana ing taun 2300 SM. Democritus nalika taun 500 SM uga nulisaké karakteristik tandha-tandha lelara kang meh padha kaya rabies.

Penyebab 
Rabies disebabake déning virus rabies kang kalebu ana ing Rhabdoviridae lan génus Lysavirus. Karakteristik utama saka virus kulawarga Rhabdoviridae iki ya iku duwé siji utas négatif RNA kang ora duwé segmen. Virus iki urip ana ing jinis kéwan kang duwé peran dadi perantara penularan.

Cathetan suku 

Lelara
Penyakit saraf
Virus
Saiful Jamil (), kang akrab diundang Ipul ya iku penyanyi dangdut. Saliyané nyanyi, Ipul uga tau dadi pemandu acara Kuis TakDut (Indosiar).

Karir 
Album Saiful kang paling sukses ya iku album dhuét bareng karo Ira Swara kang temane Duet Sang Bintang. Album iku tau éntuk bebungah saka SCTV Music Awards 2006 Kategori Album dangdut Ngetop. Saliyané iku laguné Saiful Jamil kang irah-irahané Jujur, uga éntuk nominasi bebungah MTV Indonésia 2006 kanggo kategori Best Dangdut. Nanging pasangan dhuét iki dikalahaké karo Trio Macan, trio dangut kang lagi misuwur.

Sawisé dhuét karo Ira Swara, Saiful Jamil banjur dhuét karo Ussy Sulistiawaty lan éntuk gelar jawara Selebriti Jam, salah sijiné acara reality show kang nyandingaké artis non penyanyi karo artis penyanyi. Ing acara iki pasangan dhuét Saiful lan Ussy ngalahaké pasangan dhuét liyané kang difavoritké ya iku désainer Ivan Gunawan – Ian Kasela, vokalis Radja, lan aktor Surya Saputra kang pasangané penyanyi senior Titiek Puspa.

Sasi April 2008, Ipul nyalon dadi Calon Wakil Walikota Serang lan ndhampingi Ruhyadi Kirtam Sanjaya. Pasangan calon walikota Serang, Kirtam Sanjaya lan Saiful Jamil éntuk urutan nomer urut 7 ing pamilihan kepala laladan Kutha Serang.

Kauripan pribadi 
Saiful nikah karo penyanyi dangdut kang urusané Dewi Perssik. Saiful lan Dewi Persik nikah tanggal 26 Mèi 2005 ing Kantor Urusan Agama Kacamatan Sumber Sari, Kabupatèn Jember, Jawa Timur. Nanging nalika sasi Agustus taun 2006, saiful jamil nggugat cerai Dewi Persik ing Pengadilan Agama Jakarta Utara bulan Agustus 2006.

Tanggal 10 Maret 2011 Saeful nikah karo bojo kapindhone, ya iku, Virginia Anggraeni, pragawati kang isih duwé katurunan Jawa-Walanda. Sakloron nglakoni akad nikah ing Masjid Istiqomah, Bandung lan rong dina sawisé akad nikah, dianakake resepsi ing kutha Jakarta.

Filmografi 
 Setan Budeg (2008)
 Pijat Atas Tekan Bawah (2009)
 Arwah Kuntilanak Duyung (2011)

Cathetan suku 

Penyanyi Indonésia
Joshua Suherman () ya iku mantan penyanyi cilik Indonésia. Saliyané nyanyi, Joshua uga dadi bintang sinétron, bintang layar lebar, bintang iklan, lan dadi presenter. Karir Joshua dadi penyanyi cilik diwiwiti saka album Cit Cit Cuit nalika taun 1996, lan kariré wiwit misuwur kanthi lagu "Air" (kang uga dikenal kanthi jeneng "Diobok-Obok"). Saiki Joshua wiwit diwasa lan wiwit yasa kariré lan ninggalnya image yèn dhèwèké dadi penyanyi cilik.

Biografi 
Joshua lair nalika tanggal 3 November 1992. Joshua anak saka pasangan Jedy Suherman lan Lisa Suherman ing Surabaya. Joshua dadi anak pambarep saka sadulur kang cacahé telu ya iku Joseph Suherman lan Jocelyn Suherman.
Joshua miwiti kariré dadi penyanyi cilik. Joshua wiwit rekaman nyanyi kang sepisanan nalika taun 1995, nanging album iki ora diédarké. Akhir taun 1995 Joshua wiwit nggawe albume kang nomer loro kang judhule Kapal Terbang. Album iki didol nalika sasi Maret taun 1997. Setaun sawisé iku nalika sasi Maret 1998, Jojo (jenenge undangane Joshua) nngawe album kang judhule Air kang nggawe jenenge misuwur. Album sawisé album Air ya iku album kang judhule Donat kang didol nalika sasi Maret 1999 lan ana manèh album Lonjak Lonjak.

Saliyané dadi penyanyi cilik, Joshua uga dikenal dadi juru main sinétron lan layar lebar.Sinetron kang tau dibintangi ya iku Abad 21 (1997), Air Mata Ibu (1998), Natal Putih (1998), Anak Ajaib (2000), lan Inikah Rasanya. Film layar lebar kang tau dibintangi ya iku Joshua oh Joshua (2001). Saliyané iku, Joshua uga dadi bintang iklan lan presenter ing acara kuis.

Cathetan suku 

Aktor Indonésia
Penyanyi Indonésia
Tionghoa-Indonésia
Tokoh Surabaya
Tokoh Kristen Indonésia
Abad Renaisans utawa Jaman Renaisans yaiku jaman lair ulang kabudayan Yunani-Romawi ing Éropah nalika abad kaping 15 nganti 16 M. Kadadéan iku kawiwitan sawisé ana prabawa saka agama Kristen ing kabudayan sing wis ana. Nanging, wong-wong ing jaman saiki wis nggolèki pathokan utawa panutan anyar kanggo ngganti kabudayan Yunani-Romawi kang wis misuwur kanthi apik. Kabudayan klasik iki uga dipuja lan didadèkaké panutan kabèh peradaban manungsa kang ana.

Kabudayan Yunani-Romawi iku kabudayan kang manggonaké manungsa dadi subjèk utawa sing nglakoni kang utama. Salah sijiné yaiku Filsafat Yunani, ing kono nuduhaké yèn manungsa iku makluk kang duwé pikiran lan mikir salawasé ngenani donya lan nentokaké apa kang kudu dilakoni supaya bisa urip, lan bisa olèh kamulyan (eudaimonia).

Ing kasustran Yunani, tuladhané carita ngenani Odisei déning juru gurit Yunani Kuna, Homerus kang nyritakaké babagan waniné manungsa mubengi donya sautuhé kanthi kebak tantangan lan carita pengalaman anyar. Arsitektur gaya Yunani-Romawi nggambaraké yèn manungsa iku bisa nggawé sesambungan kang tentrem ing antarané donya ukum, kakuwatan, lan kaéndahan. Saliyané iku, Bangsa Romawi uga duwé kaprigelan ing babagan organisasi. Kabèh iku mau nuduhaké yèn kabudayan Yunani-Romawi mènèhi panggon kang utama kanggo manungsa kang ana ing kosmos.

Cathetan suku 

Abad ping 15
Sajarah Éropah
Filsafat
Diana Pungky lair ing kutha Jakarta tanggal 12 Maret 1974. Diana Pungky ya iku aktris kang asalé saka Indonésia. Diana Pungky tau main ing sinétron kang irah-irahané Jinny Oh Jinny. Sinetron iki dibabaraké ing stasiun tivi swasta ing Indonésia. Jeneng Diana Pungky wiwit misuwur nalika Diana dadi bintang ing sinétron Jinny Oh Jinny. Ing sinétron iki, Diana Pungky dadi paraga Jinny. Jinny ya iku jin wédok kang ayu kang nduwéni kanca manungsa. Ing peran kang padha Diana Pungky uga main ing sinétron kang irah-irahané arep padha ya iku sinétron Untung Ada Jinny lan Jinny Lagi Jinny Lagi.

Saliyané main dadi Jinny, Diana Pungky uga akting lan meranaké paraga bonékah Poppy ing sinétron kang irah-irahané Boneka Poppy. Ing carita kang kagarap ing sinétron iki méh padha karo sinétron-sinétron sadurungé ya iku dadi bonékah kang bisa ngomong lan kekancan karo manungsa.
Diana Pungky nikah karo pengusaha kang jenengé Dedey Mulyawan Risyad. Diana Pungky nikah nalika tanggal 28 Januari 2005. Saka pernikahané iki Diana Pungky tau dadi prodhuser sinétron kang irah-irahané Aku Ingin Disayang"". Diana Pungky iku putrané Pungky Bambang Purwadi (alm) kang uga tau dadi prodhuser sinétron..

 Sinetron 
 Jinny Oh Jinny Untung Ada Jinny Jinny Lagi Jinny Lagi Boneka Poppy''

Cathetan suku 

Wong Jakarta
Aktris Indonésia
Robby Tumewu () ya iku salah sijiné perancang busana lan juru main filem lan sinétron kang asalé saka Indonésia. Robby Tumewu dikenal dadi perancang busana kang kerep nggawé désain, corak, lan wujud kang unik lan funky.

Biografi 
Sadurungé dikenal dadi juru main sinétron lan filem, Robby Tumewu wis dikenal dadi désainer. Wiwit cilik, Robby wis pinter nggambar lan seneng nggawé sketsa sandhangan. Saliyané iku, Robby uga seneng nyanyi lan main drama. Kamangka Robby ora nduwé katurunan seni saka kluwargané. Bapaké Robby iku pensiunan pabrik senjata Pindad kang manggon ing Bandung lan ibuné iku nyambut gawé dadi guru basa Jerman. Nalika Robby milih karir ing donyaning fashion, Robby uga ditentang karo ibuné ya iku Emmy Tumewu. Ibuné Robby kepéngin Robby duwé karir ing babagan perhotèlan amarga miturut pengalaman gajiné mesti gedhé. Robby banjur nuruti ibuné lan dhèwèké kuliyah ing jurusan perhotèlan. Sawisé kuliyah Robby tau kerja dadi trainee ing Hyaat Hotèl Ambassador nalika taun 1974. Nanging Robby isih kepéngin banget dadi désainer.

Robby bareng karo kanca-kancané nggawé kalompok kang jenengé Aranea.
Kalompok iki kerep nganakaké fashion show. Robby mèlu peragaan busana kang sepisanan nalika taun 1973. Nalika iku Robby nyéléngi kanggo modhal saka honore nggawé sketsa ing koran lan majalah. Sawisé mèlu peragaan busan banjur akèh kang nawani Robby Tumewu kanggo ngrembakakaké kabisané ing babagan désain busana lan modheling.

Robby dadi asisten perancang busana Henry Passage ing Bandung nalika taun 1976. Sawisé éntuk pengalaman kang cukup, Robby banjur mbukak usaha cilik-cilikan. Dhèwèké tuku bahan dhéwé, ngrancang lan jait dhéwé. Sawisé iku Robby banjur ijrah ing Jakarta kanggo ngembangaké kariré. Nalika ing Jakarta, Robby kenalan banjur dadi "murid" Prajudi. Saiki Robby wis dikenal dadi perancang busana kang sukses lan lumrahé dadi wakil Indonésia ing event lan peragaan busana ing manca nagara.

Cathetan suku 

Aktor Indonésia
Perancang busana Indonésia
Tokoh Bandung
Tokoh Minahasa
Marga Tumewu
Ririn Dwi Ariyanti () ya iku salah sijiné modhél, aktris sinétron lan presenter kang asalé saka Indonesia. Ririn Dwi Ariyanti ngugemi agama Islam.

Karir 
Ririn dwi Ariyanti dadi anak wuragil saka sadulur kang cacahé loro. Ririn iku anaké pasang Amelia Rusanti lan Sudiman Riantonoto. Ririn wiwit misuwur jenengé nalika dhèwèké main dadi tokoh Cinta ing sinétron kang judhulé Ada Apa Dengan Cinta. Sinetron liyané kang tau dibintangi Ririn ya iku sinétron kang judhulé Bukan Diriku, Cincin, Impian Cinderella, Manusia Bodoh, Matahari Cinta, Pintu Hidayah, Maha Kasih, Maha Cinta, Janji, Cahaya. Saliyané main ing sinétron, Ririn uga dadi presenter ing acara-acara infotainment kang disiyaraké ing TV7. Sawisé iku, Ririn banjur dadi presenter salah sijiné acara kang judhulé "Kamar Kita-Kita" kang disiyaraké ing SCTV.

Pendhidhikan 
Ririn Dwi Ariyanti iku alumnus saka SMP Negeri 19 Jakarta, SMA Negeri 6 Jakarta. Ririn ngrampungaké kuliyah ing Universitas Paramadina kang manggon ing Jakarta. Ririn bisa ngrampungaké skripsiné kang judhulé Efektivitas Special Event Terhadap Pembentukan Citra EO Store di Mata Khalayak. Ririn bisa ngadhepi lan ngekehi skripsiné nalika ujian skripsi ing ngarepé dhosen penguji Universitas Paramadina Jakarta.

Kauripan pribadi 
Ririn Dwi Ariyanti nikah karo Aldi Bragi, mantan bojone pedangdut Ikke Nurjanah.

Cathetan suku 

Aktris Indonésia
Wong Jakarta
Alumni SMA Negeri 6 Jakarta
Alumni SMP Negeri 19 Jakarta
Adly Fairuz duwé jeneng pepak ya iku Ahmad Adly Fairuz (). Adly Fairuz ya iku slah sijiné juru main filem lan penyanyi Indonésia. Jeneng Adly Fairuz wiwit misuwur nalika Adly main filem dadi tokoh Aldo ing sinétron kang judhulé Cinta Fitri kang tayang wiwit taun 2007. Saliyané main sinétron, Adly uga éntuk gelar penyanyi sawisé Adly Fairuz dadi juwara ing acara realitas kang judhulé Supermama Selebconcert.

Karir 
Adly dadi anak pambarep saka sadulur kang cacahé lima.
Adly Fairuz iku anaké pasangan H. Agus Irianto lan Hj. Lutfiah. Adly Fairuz lumebu donyaning hiburan kanthi ora sengaja. Nalika iku Adly lagi ngeteraké duluré casting sinétron. Nalika iku Adly uga ditawani mèlu casting lan Adly lolos casting iku. Aktingé Adly kawiwitan nalika dhèwèké main ing sinétron FTV Teman Sahabat Cinta. Jenengé sangsaya misuwur sawisé Adly mèlu akting karo Shireen Sungkar lan Teuku Wisnu ing sinétron kang judhule Cinta Fitri.

Adly pancèn seneng main musik wiwit cilik. Nalika diwasa, Adly Fairuz karo kanca-kancané nggawé grup band. Adly bareng karo Mama Lutfiah bisa menang ing kompetisi lan éntuk swara kang cacahé 147 vote, disusul Indra L Bruggman – Mama Mimi (144 vote) lan Yadi Sembako – Mama Suhana (80 vote). Ing lomba iki, Adly lan ibuné kang dadi juwara.
Saiki Adly Fairuz uga dadi endorser Dadung, produke PT mondrian kang duwé cirikhas sporty. Endorser ya iku istilah liya saka profil image utawa dhuta saka dadung. Lumrahé nalika ana outlet dadung dibukak, Adly bakal teka nalika outlet iku diresmikaké. Saliyané dadi endorser, Adly uga dadi modhél iklan.

Cathetan suku 

Aktor Indonésia
Penyanyi Indonésia
Wong Jakarta
Annisa Trihapsari lair kanthi jeneng Annisa Tribanowati (). Annisa Trihapsari iku salah sijiné bintang sinétron kang asalé saka Indonésia. Annisa Trihapsari miwiti karir kanthi main sinétron. Annisa wiwit main sinétron nalika taun 1994.

Kauripan pribadi 
Annisa nikah karo Adjie Pangestu nalika tanggal 23 Maret 1999. Pernikahan iki dadi pernikahan kang nomer loro tumrap Annisa Trihapsari. Sadurungé nikah karo Adjie nalika Annisa umuré lagi 16 taun, Annisa nikah karo Ari Sigit. Ari Sigit iku putuné Présidhèn Soeharto. Saka pernikahané kang sepisanan karo Ari Sigit, Annisa éntuk anak wadon. Nanging Annisa ora bisa nggedhéké anaké. Anak asil pernikahané Annisa lan Sigit iki digedhékaké karoMbak Tutut, anak wédok pambarep Présidhèn Soeharto. Pernikahan Annisa lan Adjie uga bubar kaya déné pernikahané kang sepisanan. Adjie Pangestu lan Annisa cerai, kamangka leloroné wis pacaran suwéné 3 taun. Nanging saka pernikahané kang nomer loro karo Adjie iki, Annisa nduwéni anak kang jenengé Muhamad Rafi Akbar Putra Pangestu.

Nalika tanggal 16 Mèi 2007, Annisa nikah kang kaping teluné. Annisa nikah kari bintang sinétron kang jenengé Sultan Djorghi. Annisa lan Sultan Djorghi ketemu nalika padha-padha main ing sinétron kang judhulé Love in Bombay. Nalika iku Annisa isih duwé status dadi bojone Adjie Pangestu. Mulané dikabaraké yèn Sultan uga dadi jalaran Annisa lan Adjie cerai. Annisa nglairaké anak kang sepisanan saka Sultan nanging iki dadi anak kang nomer telu kanggoné Annisa. Anaké lair nalika tanggal tanggal 17 April 2008 lan diwénéhi jeneng Aqueeni Aziz Djorghi.

Cathetan suku 

Lair 1976
Aktris Indonésia
Wong Jakarta
Gwen Renée Stefani () , iku sawijining penyanyi saka Amérikah Sarékat lan vokalis band No Doubt, Ora namung dikenal dadi penyanyi lan penulis lagu, dhèwèké uga dadi bintang kang
kerep diweruhi ning layar TV nganggo busana kang ngumbar aurat (seksi)
iki dikenal uga dadi aktris lan dadi désainer utawa perancang busana.

Kariré ning dunya musik, dadi penyanyi dimulai ing taun 1992 amarga
dhèwèké lumebu ning salah sijining grup musik ska kang diadegaké
déning kakangé dhéwé grup musik mau duwé jeneng No Doubt,
grup musik kang diadegaké déning John Spence lan kakangé Gwen, ya iku Eric Stefani.

Lewat album No Doubt ning taun 1992, lan The Beacon Street Collection ning taun
1995, Tragic Kingdom ning taun 1995, Return of Saturn taun 2000, lan
album Rock Steady ning taun 2001, Gwen akiré bisa ngusahakaké dhèwèké
dadi kondhang lan misuwur ing dunya hiburan.

Gwen bebrayanan karo Gavin McGregor Rossdale,
bebrayanan karo Gavin, Gwen dianugrahi anak siji kang dijenengi
Kongston lan bakal nyusul siji manèh.
Ora namung iku, Gwen
uga tau nyoba dadi penyanyi solo lan ngrilis album Love. Angel. Music. Baby.
ning taun 2004, album kang judhulé Hollaback Girl ning taun 2005 lan album
kang judhulé The Sweet Escape nalika wulan Dhésèmber taun 2006.

Gwen nyempetaké, anggoné merlakukaké kanthi istimewa wong loro kang ana ning kauripané,
ya iku Bojiné Gavin Rossdale lan Kongston anak siji-sijiné saka Gavin.
Nalika ngerayakaké dina Ibu, dhèwèké rela anggoné jalan-jalan ning kebun binatang kanggo ngancani anaké.
Kabèh dilakoni kanthi seneng, meski wetengé Gwen wiwit katon tambah gedhé.

Cathetan suku 

Penyanyi Amérikah Sarékat
Italia-Amérika
Penyanyi
Lair 1969
Jonas Brothers ya iku grup band pop/rock saka Amérikah Sarékat kang cacahé anggotan ana telu, kang esih sodara ya iku Kevin, Joe, lan Nick Jonas, wis ngerilis 4 album, It's About Time, Jonas Brothers, "A Little Bit Longer", lan "Lines, Vines and Trying Times", Grup musik iki personilé dianggotani déning telung anggota kang tesih saudaraan, ngadeg ning taun 2005.
Awalé Nick Jonas kang wektu iku umuré 6 taun olih kasempatan kanggo nyanyi kanthi profésional.
Ning umur pitung taun, Nick wis biyasa tamping ning Broadway.

Kira-kira taun 2005, Nick mutusaké kanggo ngajak saduluré loro Kevin Jonas lan Joe Jonas kanggo nggawé grup musik dhéwé.
Awalé jeneng kang dienggo ya iku Sons of Jonas kang akiré diganti ngaggo jeneng Jonas Brothers.

Jonas Brothers wus ngerilis telung album, IT'S ABOUT TIME ning taun 2006;
JONAS BROTHERS ning taun 2007, lan A LITTLE BIT LONGER ning taun 2008.
Ning taun 2009, Jonas Brothers ngrilis filem konser kang dibintangi bitang telu iki.
Film mau dhapuré 3 Dhimènsi lan judhulé judhul JONAS BROTHERS: THE 3D CONCERT EXPERIENCE.
Para anggota saka grup musik iki uga tau tamping ning filem kang diprodhuksi déning Disney, CAMP ROCK 2.

Sibuk ning dunya akting, grup musik iki tetep kompak ning dunya musik.
Taun 2009 tanggal 15 Juni, grup musik iki ngerilis album kang judhulé LINES VINES AND TRYING TIMES.
Pangalamé ning dunya musik nggawé Disney ngangkat caritané kanggo digawé filem.
Film kang dirilis déning Disney iki diputer ning biyoskup ning wulan Agustus taun 2009.
Film mau disutradarai déning Bruce Hendricks, bintang mligi Nick, Joe, lan Kevin.
Ora namung mameraké akting, ning filem iku Nick, Joe lan Kevin uga mameraké suarané kang apik.

Cathetan suku 

 
Grup musik Amérikah Sarékat
Penyanyi
Julia Fiona Roberts () yakuwi aktris kondhang saka Amérikah Sarékat pamenang Academy Award uga mantan fashion modhél, kang wiwit syuting filem ning awal 1990an sawisé mbintangi komedi romantis, Pretty Woman, karo lawan mainé Richard Gere, Dhèwèké dadi bintang Hollywood, dhèwèké dipercaya amarga bakaté nalika main ning filem PRETTY WOMAN.
Roberts anduwweni omah produksi kang jennengé "Red Om Films."
Saduluré kang dadi artis ya iku Eric Roberts, Lisa Roberts Gillan, lan Emma Roberts.

Roberts tau cedhak karo Liam Neeson, Dylan McDermott, Kiefer Sutherand, Lyle Lovett, Matthew Perry, lan Benjamin Bratt.
Dhèwèké nikah karo penyanyi kang jenengé Lyle Lovett ning Gréja St. James Lutheran, Marion, Indiana.
Nanging rong taun bebrayanan, Roberts pegatan karo Lyle,
Tanggal 4 Juli 2002 ning Taos, New Mexico Roberts nikah karo Daniel Moder, kameraman.
Dikaruniai anak telu: Si kembar Hazel Patricia Moder lan Phinnaesus “Finn” Walter Moder, lan Henry Daniel Moder.
Sawisé mbintangi filem VALENTINE'S DAY dan EAT, PRAY, LOVE ning taun 2010, Julia pindhah agama Hindhu.

KARIR 

1986–1989.

Pisanan tampil ning layar lebar, filem SATISFACTION kang dirilis 12 Fèbruari 1988.
Lan filem-filem liyané, kaya ta:
 BLOOD RED (1989),
 MYSTIC PIZZA (1988),
 MIAMI VICE (1988),
 STEEL MAGNOLIAS (1988).
 CRIME STORY padha taun 1987 (serial TV).
Ning filem STEEL MAGNOLIAS, dhèwèké olih panghargaan ning nominasi artis pandamping paling apik saka ajang Academy Award.

1990-2000

Julia ngrilis filem-filem, kayat:
 PRETTY WOMAN (1990), kang nggawé dhèwèké olih piala Oscar dadi artis paling apik.
 SLEEPING WITH THE ENEMY,
 HOOK (1991),
 DYING YOUNG (1991),
 NOTHING HILL (1999),
 RUNAWAY BRIDE (1999),
 LAW & ORDER, lan
 STEPMOM.
Ana uga filem kang judhulé MARY REILY nanging filem mau gagal tayang.

2001–2005

Taun 2001, Roberts olih panghargaan artis paling apik amarga aktingé ning filem PACIFIC GAS & ELECTRIC.
Film liya kang dirilis ning antara taun 2001 nganti 2005 ya iku:
 OCEAN’S ELEVEN (2001),
 THE MEXICAN (2001)
 FULL FRONTAL (2002), lan
 OCEAN’S TWELVE (2004).
Taun 2005, Roberts dadi modhèl video klip Dave Mathews Band kang judhulé Dreamgirl.

2006-~

Roberts merilis filem ning taun 2006, THE ANT BULLY dan CHARLOTTE’S WEB.
Taun 2007-2008 Roberts mbintangi filem:
 CHARLIE WILSON’S WAR,
 FIREFLIES IN THE GARDEN, lan
 THREE DAYS OF RAIN.
Film THREE DAYS OF RAIN olih panghargaan Tony Award nganti pindo.
Roberts uga main peran ning filem adhaptasi saka EAT PRAY LOVE, filem iki digawé ning Indonésia.

Cathetan suku 

Roberts, Julia
Aktris Paling Apik Donya
Lair 1967